Sura 93.
S  u  r  a    XCIII

Kur'an časni(Tomislav Dretar)
Religija
S v j e t l o s t     d a n a

U ime Allaha:
Onog koji čini milosrđe,
Milosrdnog.

1	Prisežem svjetlošću dana!…
2	Prisežem noću, kad se prostre!
3	Tvoj te Gospodar nije napustio, ni zamrzio!

4	Da, budući život je bolji za tebe
	  nego ovaj sadašnji.

5	Tvoj će ti Gospodar uskoro dodijeliti svoje darove
	  i ti ćeš biti zadovoljen.

6	Nije li te našao kao siroče
	  i osigurao ti jedno utočište.

7	On te našao kako lutaš
	  i on te vodio.

8	On te našao siromašnog
	  i on te oBogatio.

9	Što se tiče siročeta,
	  ne muči ga.

10	Što se tiče prosjaka,
	  ne odbij ga.

11	Što se tiče dobročinstava tvog Gospodara,
	  ispričaj ih.